*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Μαΐου 1982

περί χορηγήσεως αδείας στην Ιταλία να αναστείλει την έκδοση εγγράφων εισαγωγής για ορισμένα κλωστοϋφαντουργικά προϊόντα καταγωγής Τουρκίας

(Το κείμενο στην ιταλική γλώσσα είναι το μόνο αυθεντικό)

(82/316/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 (1), και ιδίως το άρθρο 2

την επίσημη αίτηση που υπέβαλε η Ιταλία, μετά από διαβούλευση στο πλαίσιο της συμβουλευτικής επιτροπής η οποία έχει συσταθεί βάσει του άρθρου 3 του εν λόγω κανονισμού,

Εκτιμώντας:

ότι οι εισαγωγές κλωστοϋφαντουργικών προϊόντων στην Κοινότητα τα τελευταία χρόνια οδήγησαν σε αναταραχή της αγοράς και στην πρόκληση σοβαρής ζημίας στους παραγωγούς της Κοινότητος, καταλήγοντας στο κλείσιμο εργοστασίων και στην απώλεια πολυάριθμων θέσεων απασχολήσεως·

ότι, λόγω αυτής της καταστάσεως, οι εισαγωγές ορισμένων κλωστοϋφαντουργικών προϊόντων καταγωγής των περισσότερων χωρών προμηθευτριών χαμηλού κόστους υποβλήθηκαν σε κοινοτικό καθεστώς παροχής αδείας και ποσοτικού περιορισμού·

ότι οι εισαγωγές στην Ιταλία βαμβακερών υφασμάτων, καταγωγής Τουρκίας, ανήλθαν κατά τους δύο πρώτους μήνες του 1982 ήδη στο 25 % των εισαγωγών του 1981, πράγμα που αντιστοιχεί σε αύξηση κατά 250 % σε σχέση με την ίδια περίοδο του 1981 και ότι, ιδίως, κατά τους τέσσερεις πρώτους μήνες του 1982 εκδόθηκαν έγγραφα εισαγωγής για συνολικό ποσό 5 373 τόνων, πράγμα που αντιστοιχεί σε αύξηση κατά 610 % σε σχέση με την ίδια περίοδο του 1981 και ενδεχόμενη αύξηση των εισαγωγών κατά 525 % σε σχέση με το 1981·

ότι η αύξηση των εισαγωγών, καθώς και η προβλεπόμενη σημαντική και ταχεία αύξηση του όγκου τους, συνέβαλε στην επιδείνωση της καταστάσεως σωρευτικής αναταραχής της αγοράς αυτής·

ότι η κατάσταση αυτή απαιτεί, λόγω ιδίως του όγκου των εγγράφων εισαγωγής που έχουν ήδη εκδοθεί, άμεση δράση προκειμένου να αποφευχθεί ανήκεστη ζημία των παραγωγών της Ιταλίας και σοβαρή επιδείνωση της οικονομικής καταστάσεως σ' αυτήν την περιοχή της Κοινότητος· ότι, υπό τις συνθήκες αυτές, δικαιολογείται η λήψη, δυνάμει του άρθρου 60 του πρόσθετου πρωτοκόλλου της συμφωνίας συνδέσεως της Ευρωπαϊκής Κοινότητος και της Τουρκίας, των αναγκαίων μέτρων διασφαλίσεως για την αντιμετώπιση των δυσχερειών αυτών· ότι πρέπει, εν τούτοις, να περιοριστεί σε ένα πρώτο στάδιο η εφαρμογή των μέτρων αυτών στην αναστολή της εκδόσεως νέων εγγράφων εισαγωγής, προκειμένου να καταστεί δυνατή η εκτίμηση των αποτελεσμάτων τους στην κατάσταση της αγοράς και για να καθοριστούν τα μέτρα που θα έπρεπε ενδεχομένως να εφαρμοσθούν στη συνέχεια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στην Ιταλία να αναστείλει την έκδοση των εγγράφων εισαγωγής, τα οποία προβλέπονται από το κανονισμό (ΕΟΚ) αριθ. 2819/79 (2), για τα κλωστοϋφαντουργικά προϊόντα καταγωγής Τουρκίας που αναφέρονται στο παράρτημα.

Άρθρο 2

Η παρούσα απόφαση εφαρμόζεται μέχρι τις 30 Ιουνίου 1982.

Άρθρο 3

Η παρούσα απόφαση απευθύνεται στην Ιταλία.

Έγινε στις Βρυξέλλες, στις 11 Μαΐου 1982.

Για την 'Επιτροπή

A. GIOLITTI

Μέλος της Επιτροπής

(1) ΕΕ αριθ. L 192 της 26. 8. 1971, σ. 14.

(2) ΕΕ αριθ. L 320 της 15. 12. 1979, σ. 9.

ΠΑΡΑΡΤΗΜΑ

1.2.3.4.5.6 // // // // // // // Κατηγορία // Κλάση

του Κοινού

Δασμολογίου

// Κώδικας

NIMEXE (1982)

// Περιγραφή εμπορευμάτων

// Κράτος

μέλος // Τρίτες

χώρες

// // // // // // // 2

// 55.09

//

55.09-03, 04, 05, 06, 07, 08, 09, 10, 12, 13, 14, 15, 16, 17, 19, 21, 29, 32, 34, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 86, 90, 91, 92, 93, 98, 99 // Έτερα υφάσματα βαμβακηρά:

Βαμβακηρά υφάσματα έτερα των υφασμάτων με ύφανσιν γάζης, φλοκωτών (μπουκλέ), σπογγώδους μορφής, ειδών κορδελλοποιίας, υφασμάτων εκ νημάτων σενίλλης, τουλίων και υφασμάτων βροχιδωτών δια κόμβων(φιλέ) // Ιταλία // Τουρκία // // // // // //